stanford-oval/wikipedia huggingface dataset:
מטהמוגלובינמיה
סיווג > מטהמוגלובינמיה מולדת

מטהמוגלובינמיה מולדת (נקראת גם erythrocyte reductase deficiency באנגלית) מאופיינת בפעילות נמוכה של האנזים המפרק את המטהמוגלובין להמוגלובין פעיל הקושר חמצן ומשחרר אותו באיברים.
חולים בסוג הזה של מטהמוגלובינמיה סובלים מכיחלון, אך הם א-סימפטומטיים על פי רוב.
הדם העורקי של חולי מטהמוגלובינמיה הוא חום בצבעו, ולא אדום.
דבר זה גורם לכך שצבע עורם מקבל גוון כחלחל-אפרפר.
מטהמוגליבנמיה תורשתית נגרמת עקב גן רצסיבי.
כלומר, אם לאחד מההורים יש את הגן הזה, לילד יהיה גוון עור רגיל, אך אם לשניהם יש את הגן הרצסיבי, ישנו סיכוי שלילד יהיה גוון עור כחלחל.
גורם נוסף למטהמוגלובינמיה מולדת הוא פגם במולקולת ההמוגלובין עצמה, למשל Hemoglobin M או Hemoglobin H, שגורמים לירידה בפירוק המטהמוגלובין להמוגלובין.
חולים הסובלים ממחסור באנזים פירובט דהידרוגנאז קינאז (שם המחלה באנגלית Pyruvate kinase deficiency) עלולים לפתח מטהמוגלובינמיה עקב יצור לקוי של NADH, שהוא קופקטור של האנזים Diaphorase I.
באופן דומה, גם אנשים הלוקים בחוסר G6PD עלולים לפתח את המחלה, עקב פגיעה בייצור של קופקטור נוסף של האנזים, 
NADPH.
סיווג > מטהמוגלובינמיה נרכשת

מטהמוגלובינמיה נרכשת (נקראת גם generalized reductase deficiency באנגלית) נפוצה יותר מהתורשתית, והיא נגרמת עקב חשיפה לחומרים או רעלנים המגבירים את ייצור המטהמוגלובין בדם.
תרופות העלולות לגרום למטהמוגלובינמיה כוללות:
אנטיביוטיקה (למשל, סולפונאמידים, טרימתופרים ודפסון).
משככי כאבים מקומיים (למשל, בנזוקאין, ופרילוקאין).
תרכובות המכילות ניטראטים או ניטריטים.
תרכובות המכילות אנילין, מטוכלופראמיד, כלורטים וברומטים.
אקמול (paracetamol)
קרינה - תיתכן במצבים של קרינה לא סלקטיבית.
אפידמיולוגיה > תפוצה

מטהמוגלובינמיה מולדת היא מחלה נדירה, כאשר הגורם העיקרי לסוג הזה של המחלה הוא מחסור באנזים Cytochrome b5 reductase (סוג lb5R).
היא נפוצה יותר בקרב מספר שבטים של אינדיאנים בארצות הברית (בעיקר בקרב שבט הנאוואחו ושבט האתבאסקה באלסקה), ובקרב המקומיים ביקוטסק בסיביר.
מטהמוגלובינמיה נרכשת נפוצה יותר מזו המולדת, כאשר הגורם השכיח ביותר שעלול לגרום למחלה הוא בנזוקאין, אשר נעשה בו שימוש כחומר מאלחש.
הערכות שונות גורסות כי כ-0.115% ממטופלים העוברים אקו לב דרך הוושט מפתחים מטהמוגלובינמיה עקב השימוש בבנזוקאין כמאלחש טופיקלי.
מחקר עוקבה רטרוספקטיבי מצא שיעור הארעות גבוה של מטהמוגלובינמיה (עד כ-19.8%) בקרב 167 ילדים אשר נטלו את האנטיביוטיקה דפסון כטיפול עבור PCP prophylaxis (דלקת ריאות הנגרמת על ידי פטריה בשם Pneumocystis jirovecii).
מחקר רטרוספקטיבי אחר, אשר נערך בשני בתי חולים לימודיים בארצות הברית, זיהה 138 מקרים של מטהמוגלובינמיה נרכשת בתקופה של 28 חודשים.
אפידמיולוגיה > הבדלים בהארעות מטהמוגלובינמיה בין המינים

מטהמוגלובינמיה תורשתית היא אוטוזומלית, כלומר, הגן מתחלק באופן זהה בין המינים.
אולם, מכיוון שחוסר G6PD קשור לכרומוזום X, יש סיכוי גדול יותר לחלות במטהמוגלובינמיה מולדת בקרב גברים בעלי חוסר G6PD.
מלבד ההבדל הזה, לא קיים הבדל נוסף בין המינים בהארעות מטהמוגלובינמיה.
אפידמיולוגיה > מטהמוגלובינמיה נרכשת בתינוקות

תינוקות פגיעים יותר למטהמוגלובינמיה נרכשת, בעיקר מתחת לגיל 4 חודשים.
בתינוקות עד גיל 4 חודשים, האנזים NADH methemoglobin reductase נמצא בריכוזים נמוכים והוא אינו פעיל במיוחד, מכיוון שהמנגנון של NADH עדיין אינו מפותח דיו.
תינוקות עד גיל 6 חודשים פגיעים במיוחד למטהמוגלובינמיה נרכשת עקב תכולת ניטראטים במי השתייה.
בנוסף, סיכון נוסף לתינוקות נובע משימוש בג'ל או נוזל המכיל בנזוקאין להפחתת כאבים בזמן צמיחת השיניים.
טיפול

מטהמוגלובינמיה ניתנת לטיפול בעזרת חמצן ותמיסת מתילן כחול 1% (10מ"ג למ"ל), הניתנת בכמות של 1-2 מ"ג לק"ג.
התמיסה ניתנת תוך ורידית באיטיות, ולאחריה ניתנת תמיסת סיילין רגילה.
מתילן כחול מחזר את המטהמוגלובין למצב הרגיל שלו, בו הוא יכול לקשור חמצן.
מטהמוגלובינמיה כרונית בעצימות נמוכה ניתנת לטיפול בעזרת נטילה אוראלית של מתילן כחול באופן יומי.
בנוסף, לעיתים ניתן להפחית כיחלון האופייני למטהמוגלובינמיה כרונית בעזרת ויטמין C, אולם אין לוויטמין C השפעה דומה על מטהמוגלובינמיה נרכשת.
הערות שוליים

↑  Dipen B Khanapara, MD, Methemoglobinemia - Practice, Medscape, 2023
↑  Dipen B Khanapara, MD, Methemoglobinemia, Medscape, 2023
↑  Dipen B Khanapara, MD, Methemoglobinemia, Medscape, 2023
↑  Methemoglobinemia, MedilinePlus
↑  Methemoglobinemia, MedilinePlus
↑  Zosel A., Rychter K., Leikin J.B., Dapsone-induced methemoglobinemia: case report and literature review, PubMed, 2007
↑  http://www.fda.gov/safety/medwatch/safetyinformation/safetyalertsforhumanmedicalproducts/ucm250264.htm
↑  Adams V., Marley J., McCarroll C., Prilocaine induced methaemoglobinaemia in a medically compromised patient. Was this an inevitable consequence of the dose administered?, British Dental Journal, 2007
↑  Dipen B Khanapara, MD, Methemoglobinemia, Medscape, 2023
↑  Dipen B Khanapara, MD, Methemoglobinemia, Medscape, 2023
↑  Dipen B Khanapara, MD, Methemoglobinemia, Medscape, 2023
↑  Sandra Kaye Birchem, Benzocaine-induced methemoglobinemia during transesophageal echocardiography, PubMed, 2005
↑  Tsigrelis  C., Weiner L., Methemoglobinemia revisited: an important complication after transesophageal echocardiography, PubMed, 2006
↑  Vallurupalli  S., Das S., Manchanda S., Infection and the risk of topical anesthetic induced clinically significant methemoglobinemia after transesophageal echocardiography, PubMed, 2010
↑  Esbenshade  A.J., Ho R.H., et al, Dapsone-induced methemoglobinemia: a dose-related occurrence?, PubMed, 2011
↑  Ash-Bernal  R., Wise R., Wright S.M., Acquired methemoglobinemia: a retrospective series of 138 cases at 2 teaching hospitals, PubMed, 2004
↑  Dipen B Khanapara, MD, Methemoglobinemia, Medscape, 2023
↑  http://water.epa.gov/drink/contaminants/basicinformation/nitrate.cfm
↑  הבטחת איכות מי השתיה, משרד הבריאות
↑  FDA Drug Safety Communication: Reports of a rare, but serious and potentially fatal adverse effect with the use of over-the-counter (OTC) benzocaine gels and liquids applied to the gums or mouth, FDA
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מטהמוגלובינמיה היא מחלה המורשת בצורה אוטוזומלית רצסיבית
מכולת קירור

מכולת קירור על רציף מחוברת למקור מתח חיצוני
מכולת קירור עם מערכת גיבוי
מכולת קירור (ידועה בכינוי reefer) היא מכולה בעלת אמצעי קירור להובלת מטען הדורש טמפרטורה מבוקרת. בעוד שלמכולת קירור יש יחידת קירור מובנית, עיקר הכוח החשמלי להפעלתה בא ממקור חשמל חיצוני, בין ביבשה או על אונייה בים. כאשר המכולה משונעת בדרכים על נגרר או משאית ניתן להפעיל את יחידת הקירור בעזרת דיזל-גנרטור הנמצא במכולה.
חלק ממכולות הקירור מצוידות במערכות לקירור בעזרת מים שבהן ניתן להשתמש כאשר מכולה מאוחסנת בבטן האונייה, או בסיפון שבו אין אוורור מספיק כדי לנקז את החום הנפלט מיחידת הקירור. מערכות קירור במים יקרות יותר ולכן אוניות מכולות מודרניות מצוידות במתקני אוורור המאפשרים את ניקוז האוויר החם מבטן האונייה והשימוש במערכות קירור במים הולך ופוחת.
השפעת מכולות הקירור על החברה המודרנית היא נרחבת ביותר. מכולות אלה מאפשרות לספק לצרכנים ברחבי תבל תוצרת חקלאית טרייה בכל ימות השנה ולהיחשף למוצרי חקלאות טריים ממקומות מרוחקים.
קירור קריוגני

מערכת קירור נוספת הנמצאת לעיתים בשימוש במכולות קירור הנשלחות למרחקים קצרים היא בעזרת קרח יבש או חנקן נוזלי. הגז שהוקפא, או הונזל, מתנדף באיטיות ובאותה עת מקרר את חלל המכולה ונפלט ממנה. המכולה מתקררת כל עוד קיים גז מוקפא בתוכה. שיטה זו הייתה בשימוש בעת שינוע מכולות קירור בקרונות רכבת ומאפשרת קירור למשך 17 יום. אף שאין משנעים בתכיפות מכולות קירור בדרך האוויר, שיטה זו ננקטת גם בעת משלוח מכולת קירור בהטסה. במכולות אלה קיים תא שאותו ממלאים בקרח יבש ובקרת הטמפרטורה במכולה נעשית בעזרת מפוח חשמלי המופעל באמצעות תרמוסטט. מכולות קירור בהטסה נועדו לשמור על טמפרטורה יציבה בשיטה זו עד 100 שעות.
מכולות קירור קריוגני בגודל מלא יכולות לשמר טמפרטורה עד לשלושים יום ומתאימות למשלוח בדרך הים. כיוון שאין צורך לחבר מכולות אלה למקור כוח חיצוני, ניתן לאחסנן בכל מקום באוניית מכולות שבו מאוחסנות מכולות מטען רגילות.
מכולות קירור עם גיבוי

לשינוע מטען יקר, הרגיש לשינויי טמפרטורה, או מטען מסוכן, יש צורך בשימוש במערכות קירור בעלות אמינות גבוהה. להשגת רמת אמינות גבוהה בקירור קיימות מכולות קירור בעלות מערכות קירור כפולות, בהן מערכת אחת משמשת לגיבוי בלבד.
מכולת קירור בעלת מערכת גיבוי העומדת בתקן ISO מורכבת ממכולת קירור רגילה בתקן ISO שבה מערכת קירור מובנית ומערכת קירור לגיבוי וכן שתי מערכות דיזל גנרטורים, האחת מהן לגיבוי. מערכת הקירור העיקרית ומערכת הגיבוי מותקנות בקצה אחד של המכולה. בין שתי המערכות קיים חיבור חשמלי להפעלה וכיבוי אוטומטיים של המערכת, כך שרק מערכת קירור אחת תפעל בכל רגע נתון. במידה ומתרחשת תקלה במערכת הקירור העיקרית, נכנסת מערכת הגיבוי לפעולה באופן אוטומטי.
מלפליס

| מלפליס |
| --- | --- |

תקופה
תחילת-אמצע אאוקן 50.3–46.2 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: Oxyaenodonta
משפחה:: אוקסינודונים
סוג:: מלפליס
מין:: Malfelis badwaterensis
שם מדעי
 Malfelis

מלפליס (שם מדעי: Malfelis; מילולית: "חתול מרושע") הוא סוג נכחד של יונק טורף ממשפחת האוקסינודונים, הקרוב להאינדון שהתקיים במשך האאוקן של אמריקה הצפונית.
סוג זה התגלה במישורי ויומינג ותואר למדע בשנת 2007. הוא הכיל מין בודד - Malfelis badwaterensis.
טורף קדום זה הגיע לאורך של מעל 2 מטר, כולל זנבו, והיה על פי מבנה שיניו טורף-על דמוי-חתול, אך שייך לסדרה נפרדת - הקראודונטים. הלסתות שלו היו קצרות ובעלות עוצמת נשיכה חזקה, כך שהוא היה יכול להרוג חיות גדולות מאוד, אף שאולי היה אוכל נבלות. הוא היה אצן איטי עקב מבנה רגליו הקצרות והאצבעות הגדולות.
בדומה לקרוביו למשפחת האוקסינודונים הוא לא שרד את ההכחדה של סוף האאוקן ונכחד אולי עקב שינויי אקלים רחבים שהעלימו את היערות בהם חי וכך גם את טרפו.
מלפיגיים

| מלפיגיים |
| --- | --- |
 Galphimia gracilis
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: מלפיגאים
משפחה:: מלפיגיים
שם מדעי
 Malpighiaceae ‏ז'יסייה, 1789
מלפיגיים (שם מדעי: Malpighiaceae) היא משפחה בוטנית בסדרת המלפיגאים. תפוצת המשפחה בעיקר באמריקה הטרופית והסובטרופית.
בין מאפייני המשפחה:
בלוטות על עלי הגביע
עלים נגדיים
שחלה בעלת שלושה עלי שחלה
עלי הכותרת בעלי פטוטרת ארוכה ושפת עלי הכותרת ריסנית לעיתים קרובות
מבני משפחת המלפיגיים יש את עץ פרי חמאת הבוטנים
מכון אבני

| --- | --- |


 בית ספר לאמנות
 על שם:  אהרן אבני 
 תקופת הפעילות:  1936–הווה (כ־88 שנים)
 מייסדים:  אהרן אבני, משה שטרנשוס 
 התמחות:  אמנות ועיצוב
 מגמות:  אמנות, תקשורת חזותית, תקשורת אינטראקטיבית, עיצוב תעשייתי, עיצוב ואדריכלות פנים, עיצוב אופנה
 בעלי תפקידים
 סגל:  50
 מיקום
 מיקום:  תל אביב-יפו
 מדינה:  ישראל ישראל
 קואורדינטות:  32°03′25″N 34°45′43″E﻿ / ﻿32.05695278°N 34.76185833°E﻿ / 32.05695278; 34.76185833
 אתר הבית של המכון
  מפת מיקום  מפה דינמית   (למפת תל אביב מוגדלת) מכון אבני(למפת תל אביב רגילה) מכון אבני(למפת גוש דן רגילה) מכון אבני(למפת גוש דן מוגדלת) מכון אבני  he מכון אבניhe מכון אבנימפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
מכון אבני הוא בית ספר ישראלי ללימודי אמנות ועיצוב בתל אביב-יפו.
היסטוריה

"מכון אבני" נוסד בשנת 1936 על ידי אהרון אבני ומשה שטרנשוס כבית ספר לציור ופיסול שמוקם, בתחילה, ברחוב רש"י בתל אביב. עם גידול מספר התלמידים עבר בית הספר למעונות עובדים ובהמשך לחללים שונים אחרים בתל אביב. בשנת 1951, לאחר פטירתו של אבני, שונה שם בית הספר ונקרא על שמו. בשנת 1982–1988 שכן בית הספר בשכונת התקווה, כחלק פרויקט שיקום שכונות. בשנת 1988 עבר בית הספר לאזור הקצה המערבי של רחוב אילת ביפו. כיום הוא מתפרש על שמונה מבנים שונים באזור.
החל משנת 1995 נמנים במכון אבני, מדי שנה, כ-600 סטודנטים הלומדים במחלקות השונות הכוללות אמנות פלסטית, עיצוב תעשייתי, עיצוב אינטראקטיבי, עיצוב פנים ועיצוב אופנה. בשיתוף פעולה עם האוניברסיטה הפתוחה, מאפשר מכון אבני לבוגריו להוציא בנוסף לתעודת בוגר המכון, גם תואר ראשון במדעי הרוח.
ראו גם

רשימת בוגרים
מיקרופילריה

מיקרופילריה
מִיקְרוֹפִילָרְיָה (Microfilaria) הוא שלב מוקדם במחזור החיים של תולעים נימיות טפילות ממשפחת Onchocercidae.
במינים בהם יש מיקרופילריה, התולעים הבוגרות חיות ברקמת תאים או מחזור הדם של בעלי חוליות המשמשים כפונדקאי. התולעים הבוגרות משחררות את המיקרופילריה למחזור הדם של הפונדקאי. המיקרופילריה נמצצים על ידי פרוקי-רגליים מוצצי דם המשמשים כוקטור המעביר את התולעים. בתוך הווקטור, המיקרופילריה מתפתחת לפגית המועברת לפונדקאי אחר.
הודות לממדים הזעירים שלהם, יכולים המיקרופילריה להגיע דרך נימי דם קטנים אל מתחת לעור של הפונדקאי ולהמצץ בשלמותם על ידי הוקטור.
השיטה הרווחת לצמצום התפוצה של מחלות הנגרמות על ידי תולעים נימיות, דוגמת אלפנטיאזיס טרופית ועיוורון הנהרות, היא תקיפת המיקרופילריה בתרופות ממוקדות הניתנות מספר פעמים בשנה. הורדת רמת המיקרופילריה בדם הפונדקאי אל מתחת לסף מסוים מונעת את העברת המחלה לפונדקאים אחרים.
תיאור של סוגים שונים

ב-Loa loa, המיקרופילריה הם באורך של 250-300 מיקרון. הם נמצאים בסמיכות לעור הפונדקאי רק במהלך היום.
ב-Wuchereria bancrofti, המיקרופילריה הם באורך של 224-296 מיקרון. גרעיני תאי הגוף של המיקרופיליה מאורגנים באופן רפוי ואינם מגיעים לקצה הזנב. המיקרופילריה נמצאים במהלך היום בורידים עמוקים ובלילה בנימי הדם מתחת לעור, כשהריכוז הגבוה ביותר הוא בין השעות 10-4.
ב-Enterobius vermicularis, המיקרופילריה הם באורך 250-200 מיקרון ורוחבם 7-5 מיקרון.
ב-Onchocerca volvulus, הגורם לעיוורון הנהרות, המיקרופיליה הם באורך 300 מיקרון ורוחבם 8 מיקרון. הם יכולים לחיות עד כשנה בתוך הפונדקאי. המיקרופליה אינו מתפתח לפגית בתוך גוף האדם אלא רק בזבוב ממשפחת הישחוריים המשמש כוקטור.
הערות שוליים

↑  Farid, H.A., Z.S. Morsy, H. Helmy, R.M.R. Ramzy, M. El Setouhy, and G.J. Weil (2007) "A critical appraisal of molecular xenomonitoring as a tool for assessing progress toward elimination of lymphatic filariasis." American Journal of Tropical Medicine and Hygiene 77(4):593-600.
1 2  Atlas of Clinical Hematology, page 417
↑  זיהומים על ידי תולעים וטפילים, אתר דוקטורס
↑  Eye Diseases in Hot Climates, page 174
מבצע הפשיטה בסנקט פטרבורג (2017)

מבצע הפשיטה בסנקט פטרבורג היה פשיטה משטרתית בתאריכים 13–14 בדצמבר 2017 בה עצרו רשויות הביטחון הרוסיות שבעה מחברי חוליית טרור של דאעש בסנקט פטרבורג. על פי החשד, החשודים תכננו פיגועי התאבדות בפטרבורג בסוף השבוע שבין התאריכים 16–17 בדצמבר 2017, כאשר קתדרלת קאזאן הייתה בין היעדים. הן סוכנות הביון המרכזית של ארצות הברית (CIA) והן שירות הביטחון הפדרלי הרוסי היו מעורבים במבצע.
רקע

רוסיה הפכה לאחד היעדים העיקריים של הג'יהאדיסטים מאז שהחלה במבצע צבאי נגד קבוצות איסלאמיסטיות שונות בסוריה. באוקטובר 2015, פוצץ מטוס עם תיירים רוסים מעל מצרים בדרכו לפטרבורג. באוגוסט 2016, שני גברים עם כלי ירייה וגרזנים תקפו תחנת משטרה בכביש המהיר שצ'לקובסקי ליד מוסקבה. באפריל 2017, מחבל מתאבד פוצץ את עצמו בקרון ברכבת התחתית של סנקט פטרבורג. באוגוסט 2017 ארגן מחבל יחיד סדרת פיגועים, כולל הרג המוני והצתה, במרכז סורגוט.
שלושה ימים קודם לכן עצר שירות הביטחון הפדרלי שלושה חשודים בקבוצה דומה במוסקבה, שם הם לכאורה תכננו פיגועים בחופשות השנה החדשה ובמהלך הקמפיין לנשיאות.
הפשיטות

על פי ההצהרה, "נתפס מספר רב של חומרי נפץ ששימשו לייצור פצצות תוצרת בית, רובים אוטומטיים, אמצעי לחימה וספרות קיצונית" במהלך פשיטה של שוטרי משטרת הפדרציה הרוסית וקציני משטרת סנקט פטרבורג ב-13 וב-14 בדצמבר. שבעה אנשים נעצרו. במהלך המבצע השוטרים השמידו גם מעבדה שלפי הדיווחים החשודים השתמשו בה לייצור מטעני חבלה.
שירות הביטחון הפדרלי פרסם סרטון וידאו של אחד העצורים שנחקר. "הייתי אמור להכין את חומרי הנפץ ו... לארוז אותם בבקבוקים עם נפצים מחוברים", אמר.
תגובות

נשיא רוסיה ולדימיר פוטין הודה רשמית לנשיא ארצות הברית דונלד טראמפ וראש ה-CIA על הסיוע במניעת מתקפת טרור פוטנציאלית על סנקט פטרבורג.
שרה סנדרס, דוברת הבית הלבן, אישרה ב-17 בדצמבר שטראמפ שוחח עם פוטין בנושא.
טראמפ שוחח עם מנהל ה-CIA מייק פומפאו "כדי לברך אותו, את אנשיו המוכשרים מאוד ואת כל קהילת המודיעין על עבודה שנעשתה היטב!" בהצגת אסטרטגיה חדשה לביטחון לאומי אמריקני אמר טראמפ כי "אנשים רבים, אולי באלפים, היו יכולים להיהרג" בהתקפה זו. בתורו, תיאר פומפאו את האירוע כדוגמה לשותפות חיובית בין רוסיה לארצות הברית.
ראו גם

הפיגוע ברכבת התחתית של סנקט פטרבורג
טרור אסלאמי באירופה
הערות שוליים

↑  "ISIS cell planned attacks on Kazan Cathedral & other St. Petersburg landmarks, foiled by FSB". נבדק ב-2 בינואר 2018. {{cite web}}:  (עזרה)
↑  "Russian FSB Says Terror Plot Foiled". RadioFreeEurope/RadioLiberty. נבדק ב-2 בינואר 2018. {{cite web}}:  (עזרה)
↑  Sputnik. "Russia's FSB Detains Daesh Sympathizers Who Planned Terror Attack in St Pete". sputniknews.com. נבדק ב-2 בינואר 2018. {{cite web}}:  (עזרה)
↑  ""Islamic State" Terrorist Cell in St Petersburg is Destroyed – Novinite.com – Sofia News Agency". נבדק ב-2 בינואר 2018. {{cite web}}:  (עזרה)
↑  "Islamic State Suicide Bombing Foiled in St. Petersburg, FSB Says". נבדק ב-2 בינואר 2018. {{cite web}}:  (עזרה)
↑  "Trump Putin call: CIA helped stop Russia terror attack". BBC News. 17 בדצמבר 2017. נבדק ב-2 בינואר 2018. {{cite web}}:  (עזרה)
↑  "Putin thanks Trump for CIA tip on terrorist attacks, Kremlin and White House say". USA Today. נבדק ב-2 בינואר 2018. {{cite web}}:  (עזרה)
↑  "Putin Thanks Trump For CIA Tip He Says Stopped Bomb Plot". 17 בדצמבר 2017. נבדק ב-2 בינואר 2018. {{cite web}}:  (עזרה)
↑  "Remarks by President Trump on the Administration's National Security Strategy". The White House. נבדק ב-2 בינואר 2018. {{cite web}}:  (עזרה)
מונדיום

מונדיום (בגרמנית: mundium או mundeburdis; בלטינית patrocinium; בצרפתית mainbour, מילולית "מגן, הגנה, כוח") היה מושג מרכזי בחוק האישי של ימי הביניים. אלו היו יחסי החסות והתלות ההדדית שנוצרו בימי הביניים כתוצאה מהתמסרותו של בן חורין אחד למשנהו.
המעשה המשפטי שבו העמיד אדם את עצמו לרשות אחר נקרא קומנדטיו (commendatio). וכתוצאה ממעשה זה היו לשני הצדדים התחייבויות  הדדיות. המוסר עצמו התחייב לשרת ולכבד את ה-dominus, מילולית אדון, במשמעות האדם לו התמסר. המתמסר קיבל על עצמו התחייבות לשרת ולכבד את  מי שהוא מכנה כאדון, בהסתייגות ששירות זה יצטמצם כך שמעמדו יישאר כשל אדם בן-חורין. האדון (Muntherr) מצדו קיבל על עצמו את האחריות להגן, לסייע ולכלכל במזון ובלבוש את המתמסר לו, את אשתו, את בנותיו שטרם נישאו ואת בניו שטרם הגיעו לגיל בגרות.
היו נוסחים מוכנים מראש לטקס זה. בספר שערך מרקולפוס מופיע טקסט ממחצית המאה ה-8 שמהווה דוגמה לנוסח המקובל.
המתמסר למרותו של איש אחר:
"לאדון המפואר, (שם האדון). אני, (שם המתמסר), מאחר שידוע ברבים עד כמה מועט הרכוש, אשר ממנו עלי לקיים, לזון ולפרנס את עצמי, פניתי לרחמיך וברצונך הטוב נענית לי, כך שקיבלתי על עצמי להתמסר לחסותך (mundoburdum) וזאת איפוא עשיתי.
קיבלת על עצמך לעזור לי ולייעץ לי הן בדבר מזון  והן בדבר לבוש. ואילו אני קיבלתי על עצמי לשרתך ולהיות ראוי לחסדך כמיטב יכולתי. וכל עוד אשאר בחיים אהיה חייב לך שירות (sarvitium) וצייתנות. מבלי לפגוע במעמדי כאדם חופשי (ingenuili). כל עוד אני חי לא אוכל להסתלק ממרותך וסמכותך. להפך, חובה עלי להישאר בשארית חיי תחת סמכותך והגנתך (defensio). בתוקף מעשה זה הוסכם שאם אחד מאתנו ינסה לשנות את תנאי ההסכם, יהיה עליו לשלם (סכום) סולידי לצד השני אבל החוזה עצמו יישאר בר-תוקף. ועוד הוסכם ששני הצדדים יכתבו ויאשרו הדדית שני מסמכים זהים בעניין זה, וזאת עשו."
הטקס עצמו כלל שני חלקים של שבועת אמונים: הומגיום ופידליטס.
סוג מיוחד של מונדיום הייתה ההגנה שנתן מלך לאנשי דת (כמרים ונזירים), סוחרים, יהודי חסות (Schutzjude או Judenregal) וגם עבור אלמנות ויתומים.
מערכת היחסים שאישה הייתה נתונה בה בראשית ימי הביניים נגזרה מהמונדיום ונקראה Muntehe וציינה את האפוטרופסות על אישה. כל עוד הייתה בבית הוריה היה אביה האפוטרופוס עליה.  נישואין היו העברת הסמכות מהאב אל הבעל שבתמורה היה צריך להגן על אשתו.
הערות שוליים

↑  מרקולפוס (Marculfus)  היה נזיר צרפתי מהדיאוקסיה של פריז, חי באזור שבשליטת כלוביס (בן דגובר) בסביבות 660 ואסף נוסחים (פרמולות) של טקסטים ששימשו להסדרת מערכות יחסים שונות
| --- | --- |
בקרת זהויות :  GND: 4680935-1
מיכאיל לריאונוב

| --- | --- |

 לידה:  22 במאי 1881 (יוליאני) טירספול, האימפריה הרוסית 
 פטירה:  10 במאי 1964 (בגיל 82) פונטנה-או-רוז, צרפת 
 מקום קבורה:  בית הקברות של איברי-סיר-סן 
 מקום לימודים:  בית הספר לציור, פיסול ואדריכלות של מוסקבה 
 זרם באמנות:  נאו-אימפרסיוניזם, ריוניזם 
 בן או בת זוג:  נטליה גונצ'רובה (1955–?) 
 
"רקדן בתנועה", 1915, ציור מאת לריאונוב
מיכאיל פיודורוביץ' לריאונוב (ברוסית: Михаи́л Фёдорович Ларио́нов; 22 במאי 1881 (יוליאני) –  10 במאי 1964) היה צייר רוסי.
ביוגרפיה

לריאונוב נולד בעיר טירספול (בתקופתו בתחומי האימפריה הרוסית, כיום בטרנסניסטריה), ליד אודסה. בשנת 1898 התחיל את לימודיו בבית הספר לציור פיסול ואמנות בעיר מוסקבה (Московское училище живописи, ваяния и зодчества). הוא הושעה מלימודיו שלוש פעמים עקב השקפותיו הרדיקאליות.
בשנת 1902 צייר בסגנון האימפרסיוניזם, אולם לאחר ביקורו ב-פריז ב-1906 החל לעבוד בסגנון פוסט אימפרסיוניזם ולאחר כך בסגנון הרוסי החדש, נאו אימפרסיוניזם.
ב-1913 יצר סגנון ציור מקורי וחדש בשם ריוניזם המבוסס על אמנות מופשטת.
לאחר פרוץ מלחמת העולם הראשונה התגייס לצבא. לאחר שחרור מסיבות בריאותיות בעקבות פציעה, עבר להתגורר בפריז. בעקבות מהפכת אוקטובר, המשיך להתגורר בצרפת עד מותו.
הנצחה

ב-2001 הנפיק הבנק המרכזי של טרנסניסטריה מטבע כסף לזכרו של לריאונוב. המטבע הונפק כחלק מסדרת מטבעות לזכרם של אישים מפורסמים מטרנסניסטריה.
המחיר הגבוה ביותר ששולם עבור אחד מציוריו של לריאונוב הוא בסך 2,200,000 לירות שטרלינג.
בשנת 1989 ציוריו הועברו לגלריית טרטיאקוב בהתאם להחלטת אשתו.
הערות שוליים

↑  Larionov Still Life Sells For Record GBP2.2 Million
| --- | --- |
בקרת זהויות :  NLI: 987007273566405171  PLWABN: 9810627715405606  BNE: XX1077073  BnF: cb11911108b (data)  CiNii: DA09428481  GND: 118726552  ISNI: 0000 0001 2284 6523  LCCN: n50039199  LNB: 000150410  NKC: js2007400915  NLA: 36101774  NLG: 170343  NSK: 000462824  NTA: 069518807  RERO: 02-A000102682  RKD: 48127  SELIBR: 280171  SNAC: w60v8dw3  SUDOC: 128779942  Trove: 1212524  ULAN: 500012150  VcBA: 495/86213  VIAF: 121962789   WorldCat (עם VIAF): 121962789
מלפיגאים

| מלפיגאים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: מלפיגאים
שם מדעי
 Malpighiales ‏ברכטולד ופרסל, 1820
מלפיגאים (שם מדעי: Malpighiales) היא סדרה גדולה של צמחים בעלי פרחים, שהוגדרה בעקבות מחקר פילוגנטי של קבוצת Angiosperm Phylogeny Group (APG) שהחלה לפרסם את פרסומיה על טקסונומית צמחים בשנת 1989. זו אחת הקבוצות הראשונות בטקסונומיה, שלא הוגדרה בעזרת מורפולוגיה ולכן הפרטים בה לא בהכרח נראים דומים. סדרה זו מכילה מספר רב של משפחות, ששויכו קודם לסדרות אחרות, חלקן צומצמו בהגדרתן ואחרות בוטלו כליל. המלפיגאים כלולים בתוך הקבוצה הגנטית Rosids.
משפחות בולטות

Passifloraceae - שעוניתיים שהיא משפחת השעונית (פסיפלורה)
Salicaceae - ערבתיים, משפחת הערבה
Violaceae - סיגליים
Malpighiaceae - מלפיגיים, משפחת דובדבן האסרולה
Linaceae - משפחת פשתיים, פשתן
Erythroxylaceae - משפחת הקוקה
Hypericaceae - משפחת הפרעיים
Euphorbiaceae - משפחת החלבלוביים
Rhizophoraceae - משפחת הריזופוריים
Rafflesiaceae - משפחת הרפלסיים
מימי שרתון

| --- | --- |

לפי צילום מ-2016 מאת נילסון בארנרד, עבור Getty Images  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 בפברואר 1926 פלטבוש, ארצות הברית 
 פטירה:  6 באפריל 2023 (בגיל 97) מנהטן, ארצות הברית 
 מדינה:  ארצות הברית ארצות הברית
 השכלה:  בית הספר למנהל עסקים באוניברסיטת ניו יורק  תיכון מידווד 
 
מימי שרתון (באנגלית: Mimi Sheraton;‏ 10 בפברואר 1926 – 6 באפריל 2023) הייתה עיתונאית יהודייה-אמריקאית, מבקרת מסעדות ומחברת ספרי בישול. בשנים 1976–1983 עבדה כמבקרת מסעדות ב"ניו יורק טיימס".